ΓΡΑΠΤΗ ΕΡΩΤΗΣΗ E-0042/00

υποβολή: Alexander de Roo (Verts/ALE) προς την Επιτροπή

(19 Ιανουαρίου 2000)

Θέμα: Εναρμόνιση των απαγορεύσεων των νυχτερινών πτήσεων

1. Ηπουργός Μεταφορών του Βελγίου κυρία Isabelle Durant ανακοίνωσε προσφάτως ότι από τα μέσα του 2003 δεν θα επιτρέπεται πλέον να εκτελούνται νυκτερινές πτήσεις από το εθνικό αεροδρόμιο του Zaventem μεταξύ 01.00 05.00 το πρωΐ.

2. Μπορεί η Ευρωπαϊκή Επιτροπή να παραθέσει συνοπτικό πίνακα τωνφισταμένων απαγορευτικών ρυθμίσεων για τις εμπορικές πτήσεις (τόσο επιβατικές όσο και μεταφορικές) όσον αφορά τα μεγαλύτερα αεροδρόμια των 15 κρατών μελών της Ε.Ε;

3. Προτίθεται η Επιτροπή να εκπονήσει προτάσεις οδηγίας που θα στρέφονται προς την κατεύθυνση της εναρμονίσεως των απαγορεύσεων των νυκτερινών πτήσεων προκειμένου να δημιουργηθεί η ίδια ελευθερία κινήσεων και να βελτιωθεί η κατάσταση τηςγείας των πολιτών που επιβαρύνεται από την ηχητική όχληση κατά τη νύκτα και το πρωΐ;

Απάντηση της κας de Palacio Εξ ονόματος της Επιτροπής

(3 Μαρτίου 2000)

Βάσει των πληροφοριών που ήδη διαθέτει η Επιτροπή προκύπτει ότι έχει επιβληθεί συνολική απαγόρευση για τις νυκτερινές πτήσεις στο αεροδρόμιο Παρί-Ορλύ, και απαγόρευση για τις νυκτερινές πτήσεις εξαιρουμένων των ταχυδρομικών αποστολών στο αεροδρόμιο του Μονάχου και το αεροδρόμιο Τέγκελ του Βερολίνου. Παράλληλα περιορίζονται οι κινήσεις κατά τις νυκτερινές ώρες στο Μόναχο (εκτός του ωραρίου της συνολικής απαγόρευσης), στο αεροδρόμιο Χήθροου/Γκάτγουικ και Στάνστεντ του Λονδίνου, στο αεροδρόμιο του Μάντσεστερ, και στο αεροδρόμιο της Στοκχόλμης. Επιπλέον θορυβώδη αεροσκάφη απαγορεύεται να κινούνται κατά τις νυκτερινές ώρες σε πολλά αεροδρόμια μεταξύ των οποίων συγκαταλέγονται τα αεροδρόμια της Φρανκφούρτης, του Ντίσελντορφ, του Χήθροου/Γκάτγουικ/Στάνστεντ, στο Λονδίνο, του Μάντσεστερ, και του αεροδρομίου Μπαράχας, στη Μαδρίτη, του αεροδρομία Σαρλ ντε Γκωλ, στο Παρίσι, και του αεροδρομίου του Άμστερνταμ.

Στην προσφάτως εγκριθείσα ανακοίνωση με τίτλο αεροπορικές μεταφορές και περιβάλλον-η πορεία που οδηγεί στην επίλυση των ζεόντων προβλημάτων της αειφόρου ανάπτυξης(1) η Επιτροπή εγκαινίασε το διάλογο σχετικά με την σκοπιμότητα της δημιουργίας κοινοτικού πλαισίου για τις διαδικασίες λήψης αποφάσεων στον τομέα των επιχειρησιακών περιορισμών περιβαλλοντικού χαρακτήρα στα αεροδρόμια της Κοινότητας.

Όπως αναφέρεται στην ανακοίνωση αυτή, η Επιτροπή δεν είναι πεπεισμένη ότι ενιαίοι και δεσμευτικοί κανόνες σχετικά με τους περιορισμούς επιχειρησιακής λειτουργίας, όπως η απαγόρευση των νυκτερινών πτήσεων, για όλα τα κοινοτικά αεροδρόμια θα αποτελούσαν την πλέον ισορροπημένη λύση για την αντιμετώπιση των προβλημάτων των ηχητικών οχλήσεων σε συγκεκριμένο αεροδρόμιο. Ανάλογες αποφάσεις θα πρέπει να εξακολουθήσουν να λαμβάνονται σε τοπικό επίπεδο. Ωστόσο η Επιτροπή είναι της γνώμης ότι επιβάλλεται ναφίσταται κοινό πλαίσιο για τις διαδικασίες που οδηγούν στη λήψη αυτών των αποφάσεων. Ανάλογο πλαίσιο θα μπορούσε να καλύπτει τιςποχρεωτικές διαβουλεύσεις με όλους τους ενδιαφερομένους, συμπεριλαμβανομένων των παροικούντων τα αεροδρόμια, επαρκείς προθεσμίες για την προσαρμογή των φορέων εκμετάλλευσης στους νέους περιορισμούς και κοινή βάση αξιολόγησης της περιβαλλοντικής αποτελεσματικότητας των επιχειρησιακών περιορισμών.

(1) COM(1999)640 τελικό.